jkorsvik/nowiki_second_scrape_merged huggingface dataset:
Jeriko

Jeriko (arabisk: أريحا – ʾArīḥā; hebraisk: יְרִיחוֹ – Yeriḥo) er en by på vestbredden av Jordan-elven, i Den palestinske selvstyremyndigheten like nordvest for Dødehavet og øst for Jerusalem. Navnet betyr «måne», og hentyder trolig til tilbedelse av månen i tidligere tider. Byen er verdens lavest beliggende, 260 meter under havets nivå.


== Historie ==

Jeriko er en av verdens eldste byer, første gang bosatt omkring 12 000 f.Kr, men siden forlatt og bosatt igjen omkring 9600–7000 f.Kr, altså umiddelbart etter den før-keramiske neolittiske kuldeperioden i yngre dryas. På denne tiden hadde byen trolig mellom 200 og 1000 innbyggere.
Det arkeologiske funnstedet ble utgravet allerede fra sent 1800-tall, men i moderne tid først av arkeologen Kathleen Kenyon 1952–58, noen år før kollegaen James Mellaart startet utgravningene av den nesten like gamle byen Çatal Höyük i Anatolia i Tyrkia.
Det er funnet i alt 20 ulike bosettinger etter hverandre i tid, og byen var betydelig både i steinalderen, i bronsealderen, i Bibelsk tid og under Romerriket.
Kenyon var egentlig interessert i å utforske bronsealderbyen Jeriko, som også er kjent fra Bibelen, men fant lag på lag med eldre, neolittiske bosettingsrester. Befolkningen levde av jordbruk med korndyrking (hvete og bygg) og gasellejakt, men neppe husdyrhold i den tidligste perioden.
Det mest karakteristiske ved byen er restene av en dødskult hvor avdødes hodeskaller ble påsmurt leire for å gjenskape ansiktstrekkene, og cowrie-skjell ble innsatt i øyehulene. Denne forfedre-kultusen foregikk i bolighusene og var trolig fundert i hver enkelt familie. Siden landbruksrevolusjonen med ensidig kosthold medførte sterkt redusert levealder i neolittisk tid, på kanskje bare 25–30 år, er det rimelig å anta at det store fokuset på og frykten for en altfor tidlig død gav opphav til kultusen. Man finner samme kultus i flere andre byer i området, eksempelvis i Ain Ghazal i Jordan.
Byen hadde runde eller ovale steinhus og en sammenhengende ringmur av stein, flere meter høy. Det har lenge vært antatt at dette var en forsvarsmur, men nyere studier konkluderer med at dette antakelig er en mur til vern mot flom i det som i dag er et tørt og karrig landskap. Det faktum at tilsynelatende «forsvarstårn» var oppsatt på innsiden av muren, styrker teorien om at muren ikke hadde noen militær karakter. Det samme gjør det faktum at det trolig ikke fantes andre bosettinger i området på denne tiden som kunne ha utgjort noen trussel mot Jeriko. Et av tårnene var hult innvendig og det ble funnet en rekke menneske-skjelett i hullet, som synes å ha blitt dumpet i tårnet mot slutten av byens andre bosettingsperiode.
Jeriko ble okkupert av Israel under seksdagerskrigen, men tilbakelevert til den palestinske selvstyremyndigheten i henhold til Osloavtalen mellom Israel og PLO.


== Litteratur ==
Scarre, Chris (red) (2005): The Human Past, Hudson&Thames, London.
Kenyon, Kathleen M. (1957): Digging up Jericho, Ernest Benn, London.


== Referanser ==


== Eksterne lenker ==
Offisielt nettsted 
(en) Jericho – kategori av bilder, video eller lyd på Commons
Tanzanias riksvåpen

Tanzanias riksvåpen består av en krigers skjold som bærer en gyllen andel på den øvre delen og fulgt under av Tanzanias flagg.
Den gyldne andel representerer mineralene i den forente republikken; den røde andelen under flagget symboliserer den rike, fruktbare jorda i Afrika; mens det bølgeformete båndene representerer landet, sjøen, innsjøene og kystlinjene.
Den gyldne andelen av flagget har en brennende fakkel som symboliserer friheten (UHURU), opplysning og kunnskap; et spyd symboliserer forsvaret av friheten og øksen og hakken som krysser hverandre er de redskaper som Tanzanias folk bruker i utviklingen av landet.
Skjoldet står på en representasjon av Kilimanjaro, Afrikas høyeste fjell. Støttennene til en elefant på hver side av skjoldet blir støttet av en kvinne og en mann kledd i nasjonale farger, med bladene fra kryddernellik ved mannens føtter og bomullsblader ved kvinnens føtter, indikasjon på samarbeid.
Tanzanias motto – Uhuru na Umoja –  er skrevet på swahili og betyr «Frihet og Enhet».
Togos riksvåpen

Togos riksvåpen ble tatt i bruk 14. mars 1962.
Riksvåpenet viser to røde løver som symboliserer folkets mot. Buen og pilen er en oppfordring om at alle borgere må være aktive i forsvaret av landets frihet. Under løvene er det et gyllent skjold med bokstavene RT (République Togolaise). 
Over er det to flagg. På båndet står det «Union, Paix, Solidarité» (Enhet, fred, solidaritet). Tidligere stod det «Travail, Liberté, Patrie» (Arbeid, frihet, fedreland).
Tunisias riksvåpen

Tunisias riksvåpen inneholder et skip som symboliserer de første nybyggerne i landet – Fønikia. Til venstre er det en vekt og til høyre en løve med et sverd. I midten av våpenskjoldet står mottoet til Tunisia: «Frihet, Orden, Rettferdighet».
Vest-Saharas riksvåpen

Vest-Saharas riksvåpen ble tatt i bruk av frigjøringsbevegelsen Polisario da Den saharawiske arabiske demokratiske republikk ble erklært 27. februar 1976. 
Riksvåpenet viser to rifler i kryss, med Vest-Saharas flagg hengende fra hver av riflene. Over riflene finnes en rød halvmåne og stjerne, som i flagget. 
På hver side er det olivenkvister som tradisjonelt har vært brukt til å symbolisere fred.
På bunnen av riksvåpenet er det skrevet «frihet, demokrati, enhet»" på arabisk (حرية ديمقراطية وحدة) som også er nasjonalmottoet for Vest-Sahara


== Se også ==
Vest-Saharas flagg
Vest-Sahara
Den saharawiske arabiske demokratiske republikk
Zambias riksvåpen

Zambias riksvåpen ble tatt i bruk 24. oktober 1964 i forbindelse med at landet ble uavhengig.
Skjoldet er på svart bunn seks stolpvise sølv strenger dannet av bølgesnitt. På øvre skjoldkant en hammer krysslagt med en hakke under en flygende ørn. Skjoldholdere er en mann kledd i grønt og en kvinne kledd i rødt, begge står på et postament av en bakkete grønn jord med et oljeboringstårn, en frukt og en sebra, samt nederst et flagrende hvitt bånd med teksten ONE ZAMBIA ONE NATION.
Riksvåpenet er dermed dels strengt heraldisk i skjoldets innhold, og dels stedegent med nasjonale figurer rundt skjoldet.
Zimbabwes riksvåpen

Zimbabwes riksvåpen ble tatt i bruk 21. september 1981.
Mannen fra Hong Kong

Mannen fra Hong Kong (originaltittel: The Man from Hong Kong) er en hongkongkinesisk-australsk action-drama-film fra 1974 med Jimmy Wang Yu og George Lazenby i hovedrollene. Regi er ved Brian Trenchard-Smith og Jimmy Wang Yu.


== Handling ==
Inspektør Fang (Yu) er inspektør i Hongkongs spesialpoliti. Han er ute etter å ta knekken på et narkotikanettverk og kommer omsider ansikt til ansikt med Wilton (Lazenby) – som er selve edderkoppen i nettet. Han bestemmer seg for å knuse gangsterimperiet, noe som medfører at han må bryte de fleste regler.


== Om filmen ==
Filmen er sydd etter samme lest som James Bond-filmene. Filmen inneholde mange karatescener.


== I rollene ==
(utvalg)

Yu Wang ....  Inspector Fang Sing Leng (as Jimmy Wang Yu)
George Lazenby ....  Jack Wilton
Sammo Hung .... Win Chan


== Eksterne lenker ==
(en) Mannen fra Hong Kong på Internet Movie Database 
(no) Mannen fra Hong Kong hos Filmfront 
(da) Mannen fra Hong Kong i Danmark Nationale Filminstitut 
(fr) Mannen fra Hong Kong på Allociné 
(nl) Mannen fra Hong Kong på MovieMeter 
(en) Mannen fra Hong Kong på AllMovie 
(en) Mannen fra Hong Kong på Rotten Tomatoes
Burg-Sankt Michaelisdonns amt

Burg-Sankt Michaelisdonns amt (tysk: Amt Burg-Sankt Michaelisdonn)  er et amt i kretsen Ditmarsken i delstaten Schleswig-Holstein, Tyskland. Det ble dannet etter en fusjonering mellom amtene Eddelak-Sankt Michaelisdonn og Burg-Süderhastedt, den 1. januar 2008.


== Inndeling ==
Amtet deles videre inn i disse kommunene:
Corydoras julii

Corydoras julii er en art i gruppen pansermaller. Det er en bunnlevende fisk som blir opptil 6 cm lang.


== Akvaristikk ==
Arten er populær i akvariehandelen på grunn av et tiltalende utseende og fredelig adferd.
De trives best i grupper på 4 eller flere individer av samme art, og akvariet bør romme minst 75 liter.
Corydoras trilineatus kan forveksles med Corydoras julii, og selges ofte under dette navnet i akvariehandelen.


== Oppdrett ==
Det er svært vanskelig å se forskjell på kjønnene. Corydoras julii legger hvite egg som klistrer seg til overflater i akvariet. Hunner legger vanligvis 100 eller flere egg om gangen. 


== Eksterne lenker ==
(en) Corydoras julii – oversikt og omtale av artene i WORMS-databasen 
(en) Corydoras julii i Encyclopedia of Life 
(en) Corydoras julii i Global Biodiversity Information Facility 
(en) Corydoras julii hos FishBase 
(en) Corydoras julii hos ITIS 
(en) Corydoras julii hos NCBI 
(en) Kategori:Corydoras julii – bilder, video eller lyd på Wikimedia Commons 
(en) Corydoras julii – galleri av bilder, video eller lyd på Wikimedia Commons 
Corydoras julii – detaljert informasjon på Wikispecies
Guri Trygsland

Guri Trygsland (født 9. november 1880 i Bjelland, Vest-Agder, død 16. april 1952) var en norsk lærer og forfatter.
Hun var datter av Lars Larsen Trygsland og Targjer Salvesdatter, f. Åmsland. Guri Trygsland døde ugift, og ligger gravlagt på Bjelland kirkegård i Marnardal kommune.


== Bibliografi ==
Flere aar i en sørlandsk fjeldbygd (1923)
Needlandsgjenta (1925)
Døden sonar (1927)
Mannfolkprat : Skodespel i fire vendingar (1930)
Hildegunn (1933)


== Se også ==
Sørlandsforfattere


== Referanser ==


== Kilder ==
Gravutskrift mottatt av Kirkevergen i Marnardal
Slekt og Data Gravminnebasen, minneside basert på bilder og gravminnedata for Guri Trygsland, født Bjelland, (09.november 1880 - 16.april 1952)
(no) BibSys
Corydoras trilineatus

Corydoras trilineatus er en art i gruppen pansermaller.
Den finnes i elva Amazonas, i Brasil, Colombia, Peru og Surinam.
Den blir opptil 6 cm lang, og lever i vann med en pH mellom 6,0 og 8,0, en hardhet på 5–19 dGH og en temperatur mellom 22 og 26 °C. 
Den eter makk, krepsdyr, insekter og plantemateriale.
Den legger eggene i tett vegetasjon. De voksne fiskene vokter ikke eggene.
Hunnen holder 2-4 egg mellom bukfinnene, hvor hannen befrukter dem i løpet av ca. 30 sekunder. Deretter svømmer hunnen til et høvelig sted hvor hun klistrer eggene fast. Paret gjentar dette inntil rundt 100 egg har blitt befruktet og festet.


== Akvaristikk ==
Corydoras trilineatus er en populær akvariefisk på grunn av et tiltalende utseende og fredelig adferd. Den kan forveksles med Corydoras julii, og selges ofte under dette navnet.


== Eksterne lenker ==
(en) Corydoras trilineatus – oversikt og omtale av artene i WORMS-databasen 
(en) Corydoras trilineatus i Encyclopedia of Life 
(en) Corydoras trilineatus i Global Biodiversity Information Facility 
(en) Corydoras trilineatus hos FishBase 
(en) Corydoras trilineatus hos ITIS 
(en) Corydoras trilineatus hos NCBI 
(en) Kategori:Corydoras trilineatus – bilder, video eller lyd på Wikimedia Commons 
(en) Corydoras trilineatus – galleri av bilder, video eller lyd på Wikimedia Commons 
Corydoras trilineatus – detaljert informasjon på Wikispecies
Ain Ghazal

'Ain Ghazal, arabisk betydning «gasellenes vår», er et arkeologisk funnsted med neolittisk bosetting like utenfor dagens Amman i Jordan. Den ble utgravet av arkeologen Gary Rollefson.
Ain Ghazal skriver seg fra den senere før-keramiske steinalderen, omkring 7500–6500 f.Kr. Byen hadde en rekke fellestrekk med Jeriko som lå mot vest, på andre siden av Jordan-elven. Begge byene har tidligere tilfeller av klassisk jordbruk med dyrking av korn, men Ain Ghazal er alene av de to byene om å ha umiskjennelige tegn på husdyrhold, av geiter. Det ble også drevet gasellejakt, som i Jeriko.
Felles for byene er også en forfedrekultus hvor enkelte avdødes hodeskaller ble atskilt fra kroppen, påsmurt leire for å gjenskape den dødes ansiktstrekk, og innsatt med cowrie-skjell som erstatning for øynene. De døde ble ellers begravet under eller mellom husene, som i så mange andre byer i Midtøsten og Anatolia på denne tiden. Husene var rektangulære med to rom, og det er funnet rituelle fellesanlegg med blant annet statuer i leire.
Mot slutten av den før-keramiske tiden vokste byen enormt, med en firedobling av befolkningen på relativt kort tid. Arealet økte da til 10–14 hektar, altså omtrent det samme som «superbyen» Çatal Höyük og atskillig større enn Jeriko. Dette har vært satt i samband med antatte flyktningebølger fra omkringliggende områder, og det antas at innvandringen førte til mer intensiv dyrking og geitehold, med nedbeiting og erosjon som resultat. Trolig førte den økologiske slitasjen til nesten total fraflytting.


== Referanser ==


== Litteratur ==
Scarre, Chris (2005): The Human Past, Hudson&Thames, London.
Rollefson, Gary O. (1998): «Ain Ghazal» i: Paleorient 24/1, side 43-58.


== Eksterne lenker ==
«The Town of 'Ain Ghazal» ved Gary Rollefson og Zeidan Kafafi
'Ain Ghazal-statuer hos Smithsonian Institution
Utgravningsrapporter fra 'Ain Ghazal, Menic.utexas.edu
Mannen med den gyldne pistol

Mannen med den gyldne pistol (originaltittel: The Man with the Golden Gun) er en britisk action-film fra 1974 som er en del av serien om den britiske etterretningsagenten James Bond som her spilles av den berømte britiske skuespilleren Roger Moore. Regien i denne filmen er ved Guy Hamilton. Tittelsang blir fremført av den skotske sangerinnen Lulu.


== Handling ==
James Bond (Roger Moore) må denne gangen kjempe mot noen som kanskje er hans likemann, Francisco Scaramanga (Christopher Lee), en verdensberømt leiemorder, hvis foretrukne våpen er en karakteristisk pistol i gull. Da Scaramanga stjeler den uvurderlige energiomformeren Solex Agitator, er det Bonds oppgave å gjenerobre apparatet og konfrontere den topptrente morderen. Ferden går fra Beirut til Macao og videre til Bangkok og Hongkong. 
I filmen utførte James Bond et utrolig 360-graders tønnerullhopp over en Bangkok-kanal med en AMC Hornet. 


=== Om filmen ===
Den niende Bond-filmen og den andre med Roger Moore som Bond.
Mannen med den gyldne pistol omtales ofte som blant de dårligste Bond-filmene, men har fått brukbare kritiker på Rotten Tomatoes [1]. Den gjorde det relativt bra på kinoene og spilte inn $97 millioner på verdensbasis [2].


== I rollene ==
(utvalg)

Roger Moore ....  James Bond
Christopher Lee ....  Francisco Scaramanga
Britt Ekland ....  Mary Goodnight
Maud Adams ....  Andrea Anders
Hervé Villechaize ....  Nick Nack (as Herve Villechaize)
Clifton James ....  Sheriff J.W. Pepper
Richard Loo ....  Hai Fat
Soon-Tek Oh ....  Lieutenant Hip (as Soon-Taik Oh)
Marc Lawrence ....  Rodney
Bernard Lee ....  M
Lois Maxwell ....  Miss Moneypenny
Marne Maitland ....  Lazar
Desmond Llewelyn ....  Q


== Eksterne lenker ==
(en) Mannen med den gyldne pistol på Internet Movie Database 
(no) Mannen med den gyldne pistol hos Filmfront 
(no) Mannen med den gyldne pistol på NRK TV 
(sv) Mannen med den gyldne pistol i Svensk Filmdatabas 
(da) Mannen med den gyldne pistol i Danmark Nationale Filminstitut 
(fr) Mannen med den gyldne pistol på Allociné 
(nl) Mannen med den gyldne pistol på MovieMeter 
(en) Mannen med den gyldne pistol på AllMovie 
(en) Mannen med den gyldne pistol på Turner Classic Movies 
(en) Mannen med den gyldne pistol på Rotten Tomatoes
Leopardpansermalle

Leopardpansermalle kan referere til flere pansermaller i gruppen Corydoras:

Corydoras julii
Corydoras leopardus
Corydoras trilineatus
Karl Solberg

Karl Stian Solberg (født 31. mars 1921 i Modum, død 30. september 2002 i Oslo) var lagmann ved Borgarting lagmannsrett fra 1977 til 1980, deretter lagmann ved Frostating lagmannsrett frem til han avgikk med pensjon i 1991. Solberg skrev seg inn i norsk rettshistorie på grunn av sin medvirkning til to berømte justismord: Moen-saken og Hage-saken.
Da Fritz Moen ble dømt til 21 års fengsel og 10 års sikring fredag den 18. desember 1981, uttalte Moens forsvarer, Olav Hestenes, følgende: «For første gang i skranken tillater jeg meg å si at det er begått justismord.» Solberg reagerte heftig og øyeblikkelig: «Jeg vil ha meg frabedt den slags uttalelser i retten.»Solberg brukte følgende ord i sin irettesettelse av Hestenes:

«Jeg vil som min personlige mening gi uttrykk for at denne saken har vært behandlet på en verdig måte, og at det skulle være lite å si på min prosessledelse. Jeg vil derfor beklage det utfall forsvareren kom med etter kjennelsen i går. Jeg hadde håpet at forsvareren selv ville komme med en beklagelse. Når han ikke gjør det, må jeg beklage det som hendte. Det var uverdig. Det er enhver forsvarers rett å være uenig med lagretten, men å komme med hentydninger om justismord, passer ikke i en norsk rettssal.»
De biologiske sporene som ble funnet på den døde kvinnen stammet ikke fra Moen. Solberg sa i sin rettsbelæring at dette ikke behøvde bety all verden; Sigrid Heggheim kunne jo hatt sex med en annen mann tidligere på kvelden, før Moen drepte henne.Anne Regine Føreland, overlege i psykiatri og spesialist på døvepsykiatri, var oppnevnt sakkyndig i begge rettssakene mot Moen. Hun gjorde Solberg oppmerksom på at Moen ikke forsto det som ble sagt og at tempoet var altfor høyt. Solberg truet da med å vise henne bort fra rettslokalet for å vise ringeakt for retten.Incest-dommen mot Atle Joar Hage falt i 1984. Ansvarlige dommere var foruten Solberg, Einride Einarson og Bård Olav Røsæg. Hage ble renvasket i 1998, elleve år etter sin død.


== Referanser ==
Metallpansermalle

Metallpansermalle er en art i gruppen Corydoras.
Det er en tropisk bunnfisk som lever i ca. 15 år. Hannene blir ca. 6,5 cm lange, hunnene ca. 7 cm. Kroppen er gul eller rosa-aktig, buken er hvit, og over hodet og ryggen er den blågrå. Finnene er gule eller rosa. 
I naturen lever den i stille, grunt vann med myk bunn som noen ganger er svært grumsete, men den finnes også i rennende vann. Temperaturen i dens naturlige habitat er 25 °C til 28 °C, pH ligger mellom 6,0 og 8,0, og hardheten mellom 5 og 19 DGH.
Den danner vanligvis stimer med 20-30 individer. Den eter makk, krepsdyr, insekter og plantemateriale.


== Akvaristikk ==
Metallpansermalle er en populær akvariefisk. Det er den Corydoras-arten som sees oftest i handelen. Den finnes også i en albino-variant.


== Eksterne lenker ==
(en) metallpansermalle – oversikt og omtale av artene i WORMS-databasen 
(en) metallpansermalle i Encyclopedia of Life 
(en) metallpansermalle i Global Biodiversity Information Facility 
(en) metallpansermalle hos FishBase 
(en) metallpansermalle hos ITIS 
(en) metallpansermalle hos NCBI 
(en) Kategori:Corydoras aeneus – bilder, video eller lyd på Wikimedia Commons 
Corydoras aeneus – detaljert informasjon på Wikispecies
Goodbye Pork Pie

Goodbye Pork Pie er en newzealandsk road movie fra 1981 regissert av Geoff Murphy. Hovedrollene spilles av Tony Barry og Kelly Johnston.
Filmen ble svært populær i New Zealand og ble sett av over 600 000 da den gikk på kino.En nyinnspilling med tittelen Pork Pie kom i 2017.


== Handling ==
Gerry (Kelly Johnson) er en arbeidsløs ungdom med jentetekke og en brennende trang til å kjøre bil med klampen i bånn. Ved en ren tilfeldighet kommer han over en håndveske med førerkort og papirer på en Mini Morris leiebil, og snart er han ute på landeveien med kurs for det store ukjente. Underveis tar han opp passasjeren John (Tony Barry), som kom han til unnsetning da en trafikkpoliti ville bøtelegge ham for å ikke å ha brukt bilbelte. John har nettopp blitt dumpet av kjæresten og føler også som Gerry en trang til å blåse verden en lang marsj. Langs en landevei plukket de opp den lettlivede jenta Shirley (Claire Oberman), og sammen gjennomfører de en dramatisk biltur med ubestemt mål. Nærmest ved en misforståelse forlater de en bensinstasjon uten å betale, og i løpet av kort tid er de anmeldt for tyveri og etterlyst av politiet. I stedet for å stoppe ved første politisperring, presser Gerry klampen i bånn, og dermed er de to på vill flukt fra politiet. De finansierer ferden videre ved å selge deler av bilen, noe som fører til at de får møte flere merkelige personer på ferden.


== Om filmen ==
Goodbye Pork Pie var innspilt kronologisk i løpet av seks uker i 1979.


== I rollene (utvalg) ==
Tony Barry .... John
Kelly Johnston .... Gerry Austin
Claire Oberman .... Shirl
Shirley Gruar .... Sue
Bruno Lawrence .... Mulvaney
Stephen Tozer ....  Traffic Cop
John Bach ....  Snout
Frances Edmond ....  Annette
Don Selwyn ....  Kaitaia Policeman


== Referanser ==


== Eksterne lenker ==
(en) Goodbye Pork Pie på Internet Movie Database 
(sv) Goodbye Pork Pie i Svensk Filmdatabas 
(da) Goodbye Pork Pie i Danmark Nationale Filminstitut 
(fr) Goodbye Pork Pie på Allociné 
(nl) Goodbye Pork Pie på MovieMeter 
(en) Goodbye Pork Pie på AllMovie 
(en) Goodbye Pork Pie på Turner Classic Movies 
(en) Goodbye Pork Pie på Rotten Tomatoes
Maratonmannen

Maratonmannen (originaltittel: Marathon Man) er en amerikansk thriller fra 1976 regissert av John Schlesinger. Hovedrollen spilles av Dustin Hoffman.


== Handling ==
Babe Levy (Dustin Hoffman) er en ung student med en lidenskap for jogging. Han sliter med å leve opp til minnet om sin avdøde far, som tok sitt eget liv. Babes bror, Doc Levy (Roy Scheider), jobber i all hemmelighet som amerikansk agent og blir drept av den tidligere stornazisten Dr. Christian Szell (Laurence Olivier), som har ankommet New York fra Uruguay for å hente stjålne diamanter fra hans ofre under krigen. På bakgrunn av dette blir Babe nå trukket inn i handlinger og hendelser som han ikke skjønner grunnene for, og det hele utvikler seg til en kamp på liv og død der han ikke vet hvem han kan stole på.


== Om filmen ==
Filmen ble tildelt en Golden Globe for beste birolle (Laurence Olivier) på film i 1977. Oliver ble Oscar-nominert i samme kategori i 1977.
Maratonmannen var den første filmen som ble sendt på NRKs «Nattkino» i 1987.
Det amerikanske filminstituttet har kåret Oliviers rollefigur til filmhistoriens 34. beste skurkeskikkelse.


== I rollene ==
(utvalg)

Dustin Hoffman ....  Thomas Levy
Laurence Olivier ....  Dr. Christian Szell
Roy Scheider ....  Henry Levy
William Devane ....  Peter Janeway
Marthe Keller ....  Elsa Opel
Fritz Weaver ....  Professor Biesenthal
Richard Bright ....  Karl
Marc Lawrence ....  Erhard


== Referanser ==


== Eksterne lenker ==
(en) Maratonmannen på Internet Movie Database 
(no) Maratonmannen hos Filmfront 
(sv) Maratonmannen i Svensk Filmdatabas 
(da) Maratonmannen i Danmark Nationale Filminstitut 
(fr) Maratonmannen på Allociné 
(nl) Maratonmannen på MovieMeter 
(en) Maratonmannen på AllMovie 
(en) Maratonmannen på Turner Classic Movies 
(en) Maratonmannen på Rotten Tomatoes 
(en) Maratonmannen på Metacritic
Sidney Crosby

Sidney Crosby ONS (født 7. august 1987 i Cole Harbour, Nova Scotia) er en canadisk ishockeyspiller.
Crosby ble draftet som nummer en av Pittsburgh Penguins i NHL Entry Draft 2005 og regnes som det største ishockeytalentet siden Mario Lemieux. 2003–2005 spilte han for Rimouski Oceanic i juniorligaen QMJHL, hvor han to år på rad ble tildelt Michel Briere Memorial Trophy og CHL Player of the Year Award. Han vant Maurice "Rocket" Richard Trophy i 2010 som den beste målgjøreren i NHL. Han hadde 51 mål denne sesongen.
I mai 2007 utpekte Pittsburgh Crosby til lagkaptein. Crosby ble med det den yngste kapteinen noensinne for et NHL-lag. Crosby var 19 år og 297 dager.
Sidney Crosby har vunnet både Stanley Cup og gullmedalje i OL. I 2007 ble han tildelt Hart Memorial Trophy. Crosby er også den yngste kapteinen gjennom tidene til å vinne Stanley Cup.


== Referanser ==


== Eksterne lenker ==
(en) Sidney Crosby – kategori av bilder, video eller lyd på Commons 
(de) Sidney Crosby – Munzinger Sportsarchiv 
(en) Sidney Crosby – Olympics.com 
(en) Sidney Crosby – Olympedia 
(en) Sidney Crosby – Sports-Reference (OL-resultater – arkivert) 
(en) Sidney Crosby – National Hockey League (NHL) 
(en) Sidney Crosby – Hockeydb.com 
(en) Sidney Crosby – Hockey-Reference.com 
(en) Sidney Crosby – Legends of Hockey 
(en) Sidney Crosby – Eliteprospects.com